CELEX: 31993R1947
Language: hr
Date: 1993-06-30 00:00:00
Title: Uredba Vijeća (EEZ) br. 1947/93 od 30. lipnja 1993. o izmjeni Uredbe (EEZ) br. 1365/75 o osnivanju Europske zaklade za poboljšanje životnih i radnih uvjeta

05/Sv. 003
            
            
               HR
            
            
               Službeni list Europske unije
            
            
               117
            
         31993R1947
   
               L 181/13
            
            
               SLUŽBENI LIST EUROPSKE UNIJE
            
            
               30.06.1993.
            
         
      UREDBA VIJEĆA (EEZ) br. 1947/93
   od 30. lipnja 1993.
   o izmjeni Uredbe (EEZ) br. 1365/75 o osnivanju Europske zaklade za poboljšanje životnih i radnih uvjeta
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Revizorskoga suda (3),
   budući da je Ugovor od 22. srpnja 1975. o izmjeni određenih financijskih odredbi Ugovora o osnivanju Europskih zajednica i Ugovora o uspostavljanju jedinstvenog Vijeća i jedinstvene Komisije Europskih zajednica, promijenio postupak za davanje razrješnice Komisiji u vezi s izvršavanjem proračuna; budući da je stoga prikladno osuvremeniti postupak za davanje razrješnice Upravnom odboru Europske zaklade za poboljšanje životnih i radnih uvjeta, osnovane Uredbom (EEZ) br. 1365/75 (4) s pozivanjem na tako izmijenjeni postupak, kako je predviđeno člankom 206.b Ugovora o EEZ-u;
   budući da je Ugovorom od 22. srpnja 1975. Revizorski sud zamijenjen Revizorskim odborom u svim tekstovima koji se odnose na Revizorski odbor;
   budući da je Aktima o pristupanju Grčke, Španjolske i Portugala promijenjen sastav Upravnog odbora Zaklade;
   budući da je poželjno omogućiti dostavljanje godišnjeg općeg izvješća Zaklade svim zainteresiranim tijelima Zajednice;
   budući da se Uredba (EEZ) br. 1365/75 stoga treba izmijeniti;
   budući da Ugovor o EEZ-u za donošenje ove Uredbe ne daje ovlasti, osim onih sadržanih u članku 235.,
   DONIJELO JE OVU UREDBU:
   Članak 1.
   Uredba (EEZ) br. 1365/75 ovime se mijenja kako slijedi:
   
               1.
            
            
               članak 6. stavak 1. zamjenjuje se sljedećim:
               „1.   Upravni odbor sastavljen je od 39 članova, od kojih:
               
                           (a)
                        
                        
                           12 predstavlja vlade država članica;
                        
                     
                           (b)
                        
                        
                           12 članova predstavlja udruge poslodavaca;
                        
                     
                           (c)
                        
                        
                           12 članova predstavlja udruge radnika;
                        
                     
                           (d)
                        
                        
                           tri člana predstavljaju Komisiju.”;
                        
                     
         
               2.
            
            
               članak 13. zamjenjuje se sljedećim:
               „Članak 13.
               Ravnatelj sastavlja, a Upravni odbor usvaja najkasnije do 31. ožujka, godišnje opće izvješće o aktivnostima, financijskoj situaciji i budućim smjernicama Zaklade i dostavlja ga Europskom parlamentu, Vijeću, Komisiji, Gospodarskom i socijalnom odboru i Revizorskom sudu.”;
            
         
               3.
            
            
               članak 15. stavci 1. i 2. zamjenjuju se sljedećim:
               „1.   Upravni odbor najkasnije do 31. ožujka svake godine dostavlja Komisiji procjenu prihoda i rashoda. Ovu procjenu, koja obuhvaća plan radnih mjesta, Komisija prosljeđuje Europskom parlamentu i Vijeću s prednacrtom proračuna Europskih zajednica.
               2.   Proračunsko tijelo određuje odobrena sredstva koja su na raspolaganju za subvencioniranje Zaklade.
               Postupak koji je na snazi za prijenos odobrenih sredstava iz jednog poglavlja u drugo primjenjuje se na ova odobrena sredstva.
               Proračunsko tijelo sastavlja plan poslovanja Zaklade.”;
            
         
               4.
            
            
               članak 16. zamjenjuje se sljedećim:
               „Članak 16.
               1.   Financijske odredbe koje se primjenjuju na Zakladu donose se u skladu s člankom 209. Ugovora.
               Financijski nadzornik Komisije je odgovoran za provjeru obveza i plaćanja svih rashoda te vođenje i povrat svih prihoda Zaklade.
               2.   Upravni odbor najkasnije do 31. ožujka dostavlja račun prihoda i rashoda, analizu financijskog upravljanja i bilancu stanja Zaklade za prethodnu financijsku godinu Europskom parlamentu, Vijeću, Komisiji i Revizorskom sudu.
               Revizorski sud ih preispituje kako je predviđeno člankom 206.a Ugovora.
               3.   Revizorski sud dostavlja tijelima odgovornima za davanje razrješnice i Komisiji, najkasnije do 30. studenoga, godišnji izvještaj zajedno s odgovorima Zaklade na njegove primjedbe i osigurava njegovu objavu u Službenom listu Europskih zajednica.
               Europski parlament, na preporuku Vijeća koje djeluje kvalificiranom većinom, do 30. travnja sljedeće godine daje razrješnicu Upravnom odboru Zaklade u skladu s postupkom predviđenim člankom 206.b Ugovora.”;
            
         
               5.
            
            
               članak 17. zamjenjuje se sljedećim:
               „Članak 17.
               Vijeće donosi odredbe o osoblju Zaklade, djelujući na prijedlog Komisije i nakon savjetovanja s Europskim parlamentom.”.
            
         Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 30. lipnja 1993.
      
         
            Za Vijeće
         
         
            Predsjednik
         
         S. BERGSTEIN
         
      
   
   
      (1)  SL C 23, 31.1.1991., str. 26.
   
      (2)  SL C 13, 20.1.1992., str. 524.
   
      (3)  SL C 152, 10.6.1991., str. 1.
   
      (4)  SL L 139, 30.5.1975., str. 1.